Gåten på Afroditeøya

Gåten på Afroditeøya (orig: The Aphrodite Inheritance) er en britisk krim- og eventyrserie på åtte episoder som gikk på BBC i 1979. Serien ble skapt av Michael J. Bird. Den handler om briten David Colliers som er på Kypros for å granske omstendighetene rundt brorens død. I løpet av oppholdet blir han dradd inn i en merkelig konspirasjon. Hovedrollen spilles av Peter McEnery, mens andre sentrale roller spilles av Alexandra Bastedo, Brian Blessed, Paul Maxwell og Stefan Gryff.

Gåten på Afroditeøya kom få år etter The Lotus Eaters og Who Pays the Ferryman? Også i disse to seriene var handlingen lagt til Middelhavs-området.

Serien ble sendt på NRK i 1979.VG - Ny lørdagskrim, Gåten på Afroditeøya (21.04.1979, s.61)

 Handling 
Handlingen starter med engelskmannen David Colliers (Peter McEnery) ankomst til Kypros. Han er der for å besøke sin bror som nettopp har blitt alvorlig skadet i en bilulykke på et øde sted. Når han kommer til øya får han til sitt sjokk vite at broren er død. David får etterhvert kontakt med den vakre, men mystiske, kvinnen Helene, som påstår at hans bror ble myrdet. Hun overleverer ham samtidig en pengekoffert som hun mente tilhørte hans bror. Etterhvert opplever han en rekke merkelig ting som gjør at han begynner å tvile på om kvinnen egentlig eksisterer annet enn i fantasien. Under oppholdet får han også møte to av hennes hjelpere, som har det med å dukke opp og forsvinne på like mystisk vis som henne.

Etterhvert opplever han flere ubehageligheter fra mennesker som var bekjente av broren, og som er ute etter noe verdifullt som de nå tror er i hans besittelse. David skjønner det er snakk om pengekofferten og at at broren var innblandet i en lyssky virksomhet som innbefattet mange penger. Pengekofferten viser seg bare å være toppen av isfjellet.

 Om serien 
Gåten på Afroditeøya ble innspilt på Kypros høsten 1978, i samarbeid med Cyprus Broadcasting Corporation.The Aphrodite Inheritance En soundtrack-album til serien ble utgitt samme år.Disclogs

Den ble utgitt på DVD i 2014 av Simply Media.

NRK sendte serien over seks lørdager fra 21. april til 26. mai 1979. Fjerde og sjette episode var dobbelepisoder.Aftenposten lørdag morgen - TV-program (26.5.1979, s.34) «21.10: Gåten på Afroditeøya (T) Serie I seks deler fra BBC. Regi: Victor Ritells. Del 6. Det eneste mulige. 22:50 Kveldsnytt» 

Aftenpostens TV-anmelder beskrev den som velspilt, men noe langdryg.Aftenposten morgen - TV og radio (21.5.1979, bakside)

 I rollene 
 Peter McEnery …  David Collier (Mannen som reiser til Kypros etter sin brors ulykke)
 Alexandra Bastedo …  Helene (den mystiske kvinner som stadig kontakter David)
 Brian Blessed …  Basileos (Helenes hjelper)
 Stefan Gryff …  Charalambos (Helenes hjelper)
 Paul Maxwell …  Eugen Hellman (Den rike amerikaneren)
 Godfrey James …  Inspector Dimas (Politiinspektøren)
 William Wilde ... Eric Morrison (Barry Colliers kompanjong)
 Tony Doyle …  Martin Preece
 Karl Held ... Travis
 Ray Jewers ... Olsen
 Carmen Gómez ... Maria
 Kostas Dimitriou ... Antonio
 Barry Halliday	... Barry Collier

 Episodeoversikt 
BBC 
 Nr.  Tittel  Sendedato  Regi  Merknad  Norsk tittel  Norsk sendedato  Merknad1 A Death in the Family  03.01.1979  Terence Williams  Produsert i 1978  Dødsfall i familien  21.04.1979  2 A Lamb to the Slaughter  10.01.1979  Terence Williams  Produsert i 1978  Blant ulver  28.04.1979 3 Here We Come Gathering  17.01.1979  Terence Williams  Produsert i 1978  Mange tråder  05.05.1979 4 A Friend in Need  24.01.1979  Terence Williams  Produsert i 1978  En venn i nøden  12.05.1979  Dobbeltepisode.
Tilsvarer episode 4 og 55 Come Into My Parlour  31.01.1979  Viktors Ritelis  Produsert i 1978  Ingen norsk tittel6 Said the Spider to the Fly  07.02.1979  Viktors Ritelis  Produsert i 1978  Nettet snører seg sammen  19.05.1979 7 The Eyes of Love  14.02.1979  Viktors Ritelis  Produsert i 1979  Det eneste mulige  26.05.1979  Dobbeltepisode.
Tilsvarer episode 7 og 88 To Touch a Rainbow  21.02.1979  Viktors Ritelis  Produsert i 1979  Ingen norsk tittel

 Referanser 

 Eksterne lenker 

 Nettside med mye informasjon (på engelsk)

Kategori:Britiske eventyrserier
Kategori:Britiske krimserier
Kategori:Britiske dramaserier
Kategori:Britiske miniserier
Kategori:Britiske TV-produksjoner fra 1970-årene
Kategori:TV-produksjoner på BBC